ÁLLATOK FARSANGJA - MÁSKÉPP
2025-03-16 17:00 - 18:30 UTC | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Saint-Saëns: Az állatok farsangja, valamint Rimszkij-Korszakov, Rameau, Muszorgszkij, és más szerzők művei.
Már a reneszánsz madrigálok világában is kísérletet tettek arra, hogy állatok jellegzetes
tulajdonságait jelenítsék meg a zenében. Nem voltak ezzel másképp a későbbi korok
zeneszerzői sem, de mind közül talán Camille Saint-Saëns ment a legmesszebb, aki egy
több tételből álló ciklusban jelenítette meg az állatok farsangját. Ezen a farsangon azonban
nem csak állatok vannak. A szerző ugyanis az állatok közé sorolta a skálákat gyakorló
zongoristákat is, de egyik-másik állat zenéjénél megjelenik egy-egy Offenbach- vagy
Wagner-paródia is. Saint-Saëns zenéje eredetileg is farsangi szórakoztatásra készült. Ezen
az estén azonban nemcsak a francia mester humora és karakterérzéke gondoskodik a
közönség szórakoztatásáról, hanem Lackfi János ehhez a műhöz készült versei, más
szerzők állat-zenéinek felidézése és Balázs János, valamint Michael Davidov virtuóz zongorajátéka is, melyben partnereik
a BDZ à la cARTe Kamaraegyüttes tagjai. Lackfi János így írt a versek alkotásáról: „Az állatok elképesztő viselkedése, külleme pazar képet mutat a Teremtő kifogyhatatlan játékos szelleméről. …. Nagyszerű mulatság volt Saint-Saëns úr állattárának minden egyedéről valami kedves, frappáns, zsivány szókompozíciót kanyarítani. Eljátszani a vasvödröt is összegyűrő kenguru erejével, a hattyú szépséges agresszivitásával, a vegánná lett oroszlán marconaságával, a porcelánboltban ténfergő elefánt ormótlanságával, a lassított felvétel- teknőc alamusziságával, a rohanó antilopok szökdelésével, a víziállatok fura szörny- grimaszaival, a kukacot marcangoló, egymással versengő baromfiak megszállottságával… És most hozzáfűztük a műsorhoz Rimszkij-Korszakov őrjítő dongóját, Bartók hálóba keveredett legyecskéjét és táncoló, büdös medvéjét, vagy épp Rameau buta tyúkjait. A Cziffra Fesztivál gálaelőadásán, a Zeneakadémián tomboló siker fogadta a produkciót, most még csavartunk rajta egyet-kettőt.”
KÖZREMŰKÖDIK Balázs János zongora I Michael Davidov zongora I Lackfi János I
BDZ à la cARTe: Kalla-Tóta Hajnalka és Bánhegyi Tünde hegedű I Markó János brácsa I Helecz Dániel cselló I Botár Bence bőgő I Kanyó Dávid fuvola I Szepesi Bence klarinét, szaxofon
Az előadás hossza: kb. 90 perc, szünet nélkül
Jegyár: 4900 Ft
Támogatók: Miniszterelnökség, Bethlen Gábor Alapkezelő Zrt., a Magyar Kultúráért Alapítvány és a Petőfi Kulturális Ügynökség

MONDJAD, ATIKÁM! Vecsei H. Miklós József Attila-estje
2025-03-18 19:00 - 20:50 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Mit jelent nekünk József Attila? Ismerjük az életét. Van kedvenc versünk tőle. Életszakaszainkban újra- és újraértelmezzük sorait. De ritkán gondolkozunk el azon, hogy milyen pusztító szenvedély és szeretni vágyás élt benne. „József Attila az őrület erejével, egy-egy szavával néha mélyebbre nyúlt, mint bárki más előtte” – írja róla naplójában Márai Sándor. Ebből a mélységből merít Vecsei H. Miklós, innen próbálja megmutatni a költő életútját, szerelmeit és versrészleteit.
A darab 2018 óta fut a Vígszínház repertoárján, amelynek utazó verziójában a Platon Karataev frontembere, Balla Gergely is szerepel.
ELŐADJÁK Vecsei H. Miklós QJÚB formáció I Balla Gergely Platon Karataev zenekar
Az előadás hossza: 110 perc, szünet nélkül
Jegyár: 5500 Ft
Az előadás után a művészek dedikálást szoktak tartani.

21 AZ EGYBEN Csányi Sándor új színdarabja
2025-03-28 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
Mit szólnál, ha egy jelenetet nem egyszer, hanem huszonegyszer játszanánk el – méghozzá huszonegy teljesen különböző stílusban? Ugyanaz a helyzet egy krimiben, vígjátékban, némafilmben vagy akár egy musicalben?
Hogy nézne ki, ha Tarantino rendezné… vagy ha Scorsese? 🙂
Csányi Sándor legújabb, rendhagyó darabjában a határok és a szabályok eltűnnek! Itt csak három színész van, akiket semmi sem állíthat meg ! Mi történik, ha az egyik szereplő be van rúgva? Vagy ha éppen az előadás előtt született gyereke? Esetleg nem tudja a szövegét?
A 21 AZ EGYBEN vígjáték visszarepít minket a színház alapjaihoz: amikor nincs más, csak a színészek, a játék és a spontaneitás. Ha vágysz egy este alatt huszonegy különböző világra, ha szereted az őrült humort, és ha igazán jól akarsz szórakozni, itt a helyed!
Ne hagyd ki Csányi Sándor új darabját, mert ilyet még biztosan nem láttál!
SZEREPLŐK Bányai Kelemen Barna I Csányi Sándor I Pál András
Az előadás hossza: 90 perc szünet nélkül
Jegyár: 7900 – 9900 Ft
Jegyvásárlás ide kattintva.
12 éves kortól ajánljuk.

JÁTÉK AZ ÉLETRAJZZAL írta Max Frisch
2025-03-28 19:00 - 21:10 | Dunaparti Művelődési Ház – Barlang, Duna korzó 18., Szentendre
Jegyző: Tehát: azt mondta, ha még egyszer újrakezdhetné, pontosan tudná már, mit változtatna az életén.
Az ifjú hölgy elmosolyodik.
Jegyző: Nincs kifogása ellene, ha megadjuk neki a választás lehetőségét?
Az ifjú hölgy bólint.
Jegyző: Az első találkozásukat például még egyszer szeretné. “1960. május 26. Vendégek. Későre járt. Amikor a vendégek végre elmentek – a hölgy egyszerűen ülve maradt. Mit kezd az ember egy ismeretlen nővel, aki egyszerűen ülve marad és hallgat éjjel két órakor? Ezt nem kellett volna.” Tessék.
Mi lett volna, ha…? Max Frisch, svájci drámaíró JÁTÉK AZ ÉLETRAJZZAL című darabjában azzal a gondolattal játszik el, mi történne, ha életünk egy meghatározó pontján másik irányba indulunk el az útkereszteződésen. Lehetséges máshogy döntenünk?
JÁTSSZÁK Rottenhoffer Attila I Varga-Szemes László I Németh Ágnes I Filcsik László I Méhes Csaba I
Rendezte: Kiss Péter
Az előadás hossza: 130 perc, egy szünettel
Jegyár: 3000 Ft

PITYPANG ÉS LILI JÁTSZIK bábjáték gyerekeknek
2025-03-29 11:00 - 12:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Pitypang és Lili kalandjai folytatódnak a bábszínpadon is!
Előadásunkból a gyerekek megtudják mikor is van Pitypang születésnapja, hogy milyen éjszakai állatok laknak a kertben, kertészkedhetnek egyet Lilivel, és persze Pitypanggal, s a végén még kincset is kereshetnek velük.
Új bábelőadásunk Pásztohy Panka, Pitypang születésnapja, Jó éjszakát Pitypang, Pitypang kertészkedik és Pitypang játszik mesekönyvei alapján készült.
ALKOTÓK Pásztohy Panka I Erdélyi Erika I Színpadra alkalmazta: Erdélyi Erika I Hangszerelte Szula Miklós I Bábok és díszlet Tóth Zsuzsa és Nemezeri
A Nefelejcs Bábszínház produkciója.
Az előadás hossza: kb. 60 perc, szünet nélkül
Jegyár: 3000 Ft
Jegyek ide kattintva kaphatóak.

Kék Duna Nyugdíjas Klub jubileumi gála
2025-03-29 15:00 - 18:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
ÜNNEPELJÜK EGYÜTT az ELSŐ SZENTENDREI NYUGDÍJAS KLUB 55. évi megalakulását!
Szeretettel várunk mindenkit a HBPMK színháztermébe, jubileumi rendezvényünkre,
2025. március 29-én szombaton, 15 órakor!
Előtte (14:30 órakor) kiállításunk bemutatására kerül sor a HBPMK aulájában Mlinkovics Gizella (Kék Duna Nyugdíjas Klub tagja) festmény alkotásaiból, valamint 1970-es évtől a nyugdíjas klubok életének fotóiból!
J Ó T É K O N Y S Á G I F E L L É P Ő K
Dalkóné Molnár Mária vers Kék Duna Nyugdíjas Klub tagja Szentendre
Diótörő Balettiskola Szentendre Gyuró Tamás és Andrea tanítványai
Holdvilág-árok Országjáró és Kulturális Egyesület Dalköre Pomáz vezető: Suscsák Jánosné
Kék Duna Nyugdíjas Klub Szenior Örömtánc-csoport Szentendre táncoktató: Stiegler Krisztina
Musica BeataVegyeskar kórusvezető: Bokorné Forró Ágnes
Peller Anna színész-énekesnő
GyermekNéptáncegyüttes Szentendre vezetők: Németh Eszter és Östör Ákos
Szlovák Nemzetiségi Kórus Pilisszentlászló kórusvezető: Elsik Vilmosné
Szvorák Katalin népdalénekes
Vadász Laura énekesnő
Visszaemlékezések jeles pillanatokra 5 x 6 percben:
Az 5 x 6 perces videóban 5 klubvezető, illetve családtag emlékezik vissza a régi klubok tevékenységére, életére: Bándi Józsefné (Dunaparti Nyugdíjas Klub), Melicher Istvánné (Kék Duna Nyugdíjas Klub), Maholányi Pál (Izbégi Baráti Kör), Szabó Ferencné (Dézsma utcai Nyugdíjas Klub), Sima Antal (Sima Ferencné „Bogyó” fia)
Szervező
Kék Duna Nyugdíjas Klub Szentendre
Támogatók
Szentendre Város Önkormányzata
Hamvas Béla Pest Megyei Könyvtár Szentendre
Szentendrei Kulturális Központ Nonprofit Kft.
„Szabi a pék” Szentendre
A műsor fővédnöke: Fülöp Zsolt Szentendre polgármestere

ÜVEGFAL zenés szövegszínház Dobray Sarolta regényéből
2025-03-30 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
Az Üvegfal Léna és Péter örvényszerű házasságát meséli el, a feleség és a férj szemszögéből egyaránt.
Lassan, lépésenként bomlik ki és válik világossá, hogy valójában egy érzelmileg bántalmazó kapcsolattal állunk szemben.
Miért csinálja Péter? Miért hagyja Léna? Mi ez a gyakran eszméletvesztésig pörgő tánc?
Szeretet, szerelem hajtja? Vagy ezeknek épp valamiféle ellenkezője.
Miért választjuk azt, akit választunk, sokszor szinte teljesen vakon?!
SZEREPLŐK Gryllus Dorka I Simon Kornél
ALKOTÓK látvány Ignjatovitc Kriszta I ruha Nanushka I zene Simon Kornél I rendező Soós Attila
Médiapartner: Nők Lapja
Támogató: Avon
Az előadás hossza: kb. 90 perc, szünet nélkül
Jegyár: 7990 Ft
Jegyvásárlás ide kattintva.

DOLGOK, AMIKÉRT ÉRDEMES ÉLNI írta: Duncan Macmillan
2025-04-02 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
“ Van egy listám, amit megosztanék veled.
Hét éves voltam, mikor elkezdtem.
Összegyűjtöttem a dolgokat, amikért érdemes élni –
Bár Anyukám ezekkel nem feltétlenül érett egyet…. És Te?”
JÁTSSZA Bereczki Zoltán
TÁRSSZERZŐ Jonny Donahoe
FORDÍTOTTÁK Csukás Márton I Csukás Barbara
PRODUCER Bereczki Zoltán I Ferenczi Orsolya
A Játékszín és a Lepkefogó Produkció előadása.
Az előadás hossza: kb. 90 perc, szünet nélkül
Jegyár: 7990-9990 Ft
Jegyvásárlás ide kattintva.

A LEGCSINOSABB ÓRIÁS mesejáték
2025-04-05 11:00 - 12:00 | Dunaparti Művelődési Ház – Barlang, Duna korzó 18., Szentendre
Julia Donaldson világhírű mesekönyve most megelevenedik!
A LEGCSINOSABB ÓRIÁS egyáltalán nem csinos, sőt. ORMÓTLAN! BUMFORDI!
Mindent felborít, mindent letapos. De hohó! Hiszen itt a gyógyír: a csudálatos RU-HA-BOLT! És máris, egy varázsütésre…! Odanézzetek, mintha ráöntötték volna, tetőtől talpig! Igen ám. De az állatkákkal mi lesz? Mivel fognak takarózni, miből lesz a vitorlájuk, mi lesz az otthonuk? És mibe fognak belebújni, ha fázik nekik a mondjuk, mondjuk… a nyakuk? Óriási dilemma.
A csinosságnak alighanem lőttek. De ezt nézzétek! AZTA!
Mennyi hálás jóbarát! És hogy szeretik a BUMFORDIT!
Erős a gyanú: nem a ruha teszi az óriást.
Az előadást 4 éves kortól ajánljuk.
JÁTSSZA Bánki Gergő
SZERZŐ Julia Donaldson
ALKOTÓK Fekete Anna I Bánki Gergely
ZENE Csizmás András
A Füge Produkció és a Pagony előadása.
Az előadás hossza: kb. 60 perc, szünet nélkül
Jegyár: 3000 Ft

LEVÉL BRAD PITTNEK monodráma
2025-04-06 17:00 - 18:00 | Dunaparti Művelődési Ház – Barlang, Duna korzó 18., Szentendre
A Levél Brad Pittnek című darab egy azon öt, roma szerzők által írt alkotás között, melyek helyet kaptak a Roma hősök: öt európai monodráma (2019) című válogatásban. A Független Színház Magyarország és a Nők a Jövőért Egyesület gondozásában megjelent kiadvány, világszerte az első roma drámakötet, melynek célja megőrizni a roma színház értékeit, valamint ellen narratívákat kialakítani a romák általános társadalmi-kulturális megítélésével és reprezentációival szemben, ezáltal a válogatás szerzői számára
lehetővé téve az etnikai-kulturális identitásuknak megfelelő önkifejezést. A kötet alapja a 2017-ben és 2018-ban, Budapesten rendezett Nemzetközi Roma Storytelling Fesztivál,ahol tizenkét alkotó jelentkezett önálló monodrámával. A kiadványban szereplő művek, a két év anyagai közül kerültek válogatásba.
Az öt monodráma öt ország, Románia, Írország, Skócia, Magyarország és Szerbia roma kisebbségeivel foglalkozik.
A Levél Brad Pitthez című monodráma Magyarországot képviseli.
A darab a társadalmi érzékenyítés és felelősségvállalás szellemében fogant darab. A drámában a főhős a filmsztárral való találkozást használva alapul, a neki címzett fiktív levélben feleleveníti saját életútját: a mélyszegénységet, a drogfüggőséggel való harcot, a dílerek által elkövetett szexuális abúzusokat, a drogrehabilitációs intézet pácienseként a Dr. Csernus Imre pszichiáter által elkövetett hatalommal való visszaélés élményét, melyet végigkísért a sztereotípiáktól terhelt médiafigyelem.
A főhős a történetmesélés kortárs monodrámákban megfigyelhető stratégiáit alkalmazva beszél saját, roma nőként megélt tapasztalatairól, összetett látleletet adva a társadalmi megbélyegzés és a diszkrimináció problémáiról. Mindezzel példaképül szolgálva a traumatikus élethelyzeteket megélő roma nők számára.
JÁTSSZA Farkas Franciska
ÍRTA Farkas Franciska
RENDEZTE Farkas Franciska
DRAMATURG Farkas Franciska I Császi Ádám
Az előadás hossza: 60 perc, szünet nélkül
Jegyár: 3900 Ft

ZENEVARÁZSLAT - LÉLEKHÍD klasszikus zenei mesejáték
2025-04-12 19:30 - 20:40 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Képzelje el, hogy egyetlen pillanat alatt a zongora belsejében találja magát, ahol a hangok életre kelnek, a dallamok mesélnek, és a zene birodalma végtelen lehetőségeket rejt!
Ebben a különleges előadásban Violin, egy kamasz kislány véletlenül beleesik a zongorába – és ezzel kezdetét veszi egy varázslatos utazás! Találkozik a zongoristával, aki nemcsak a hangszerek titkait fedi fel előtte, hanem a klasszikus zene szépségét és erejét is megmutatja neki – és a közönségnek egyaránt, miközben elkalauzolja őt a zene birodalmában.
Ez az elbűvölő zenei mesejáték felnőtteknek és gyermekeknek egyaránt szól, hiszen mindannyiunkban ott él a zene varázsa, csak meg kell találnunk a hozzá vezető utat. A csodákkal teli történet segít, hogy saját belső világunkat is felfedezzük, miközben a zene szárnyain repülünk.
Egy klasszikus zenei mesejáték felnőtteknek és gyermekeknek egyaránt! A zene szeretetéről szóló gálaműsor élményekben gazdag estével ajándékozza meg a színház látogatóit!
SZEREPLŐK Zongorista Várnagy Andrea I Violin Farkas Laura
KOREOGRÁFUS Grecsó Zoltán I RENDEZŐ Kiss Domonkos Márk
A mesejátékban közreműködnek a ZeneVarázslat vendégművészei, a Vujicsics Tihamér Alapfokú Művészeti Iskola növendékei és a Musicantus Leánykar.
Az előadás hossza: 70 perc, szünet nélkül
Jegyár: 2000 Ft

VIRÁGVASÁRNAPI HANGVERSENY a Musica Beata Vegyeskarral
2025-04-13 18:00 - 19:30 | Református Gimnázium kápolnája (Áprily Lajos tér 3-5.)
A Virágvasárnapi hangverseny több évtizede Szentendre kulturális életének egyik kuriózuma. Idén a Musica Beata Vegyeskar 75 éves jubileumát ünnepli, ezen a koncerten nagyböjti és húsvéti szakrális művek megszólaltatásával, melyekben a Szentendrei Református Gimnázium kápolnájában lakó orgona is központi szerephez jut.
VEZÉNYEL Bokorné Forró Ágnes
KÖZREMŰKÖDIK Kristófi Ágnes énekművész I Szotyori Nagy Gábor orgonaművész
Az előadás hossza: kb. 90 perc, szünet nélkül
A belépés ingyenes.

A KEZDET/VÉGE vígjáték
2025-04-15 19:00 - 20:50 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Jegyvásárlás ide kattintva.
Luca és Peti fiatal házaspár, akik az első gyermeküket várják: bármelyik pillanatban. Luca teljes gőzzel készül az új életre, de Peti még két világ között ragadt: az elköteleződés ijesztő, de nem elköteleződni még jobban. Az egyik kiszámítható, unalmas életet hoz magával, ahol este kilenckor már mindenki pizsamában van. A másik ugyan szabadságot jelenthet, de a felszínes kalandok hajszolása közben igazi társ nélkül maradhat az ember. Luca már nem vár tovább Petire, hogy összerakja a babaágyat, a saját kezébe veszi a dolgokat, miközben Peti a legjobb barátjával, Móriccal próbál megoldást találni a dilemmájára, aki nem biztos, hogy a legjobb tanácsadó.
Mindeközben kölcsönösen meglátják a másik életében azt, ami az övékből hiányzik. A kezdet/vége egyfelvonásos összművészeti vígjáték felismerhető, hétköznapi helyzeteken keresztül játékosan, őszintén és érzékenyen beszél a felelősségvállalásról, és a döntésről, amit előbb-utóbb mindenkinek meg kell hoznia. Ez a cirkuszi elemekkel tarkított előadás megmutatja, mennyi szerepet kell betölteni egy modern párkapcsolatban és milyen nehéz megtalálni az egyensúlyt. Szó szerint.
A szövegkönyvet Sean O’Casey A kezdet vége című egyfelvonásosa után/nyomán/helyett írta a rendező, Horváth János Antal. A főszerepeket Molnár Áron, Mohai Tamás és Földes Eszter játsszák. Az előadás létrehozásában a Cirque du Soleil-ből ismert magyar artista Frányó Viktor és Csuzi Márton, koreográfus is részt vesz, valamint élőzenével kíséri az előadást Wagner-Puskás Péter, zeneszerző, így egy igazi összművészeti, minden elemében szórakoztató élményt kapnak a nézők.
SEAN O’CASEY EGYFELVONÁSOSA HELYETT ÍRTA Horváth János Antal
JÁTSSZÁK Molnár Áron I Mohai Tamás I Földes Eszter
ALKOTÓK dramaturg Fehér Balázs I díszlet Szabó Márton István I jelmez Jeli Luca Sára I Artista konzulens Frányó Viktor I koreográfus Csuzi Márton I zene Wagner-Puskás Péter I másodasszisztens Tóth Gréta I a rendező munkatársa Tóth Hajni I
rendező Horváth János Antal
Az előadást 12 éven aluliaknak nem ajánljuk.
Az előadás hossza: 110 perc, szünet nélkül
Jegyár: 10490 – 11290 Ft (dinamikusan árazott előadás)
Jegyvásárlás ide kattintva.

MEGÁLL AZ FM Falusi Mariann koncertje
2025-04-22 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Magyarul beszélhetünk. Magyarul szerethetünk! Magyarul hagynak el. Magyarul halunk meg. De főleg:
magyarul élünk. Falusi Mariann ma este magyarul énekel, de nemzetközi számokat, hátha kiderül: mások is attól boldogok, amitől mi. Hogy van-e magyar bánat, amit csak mi érzünk. Hogy vajon az I love you ugyanazt jelenti-e, mint a szeretlek.
Ebben a 90 perces előadásban – Megáll az FM címmel – egyetlen felvonásban utazunk keresztül az érzelmek és gondolatok gazdag palettáján, ahol Falusi Mariann hangján átmerülünk a magyar nyelv varázsába és erejébe. Cseh Tamás szavain keresztül felfedezzük, hogyan éltük meg azt, hogy magyarok vagyunk, és hogy a nyelvünk milyen mélyen kapcsolódik életünk minden aspektusához. A szöveget Fáy Miklós írta, zongorán pedig Darvas Kristóf kíséri Falusi Mariannt.
Falusi Mariann által magyarul előadott nemzetközi dalok keresztülvezetnek bennünket a nyelvünk sokszínűségén és azon kérdéseken, amelyek mindenkit foglalkoztatnak. Megkérdőjelezzük, hogy vajon a boldogság és a bánat ugyanolyanok-e mindenhol, és hogy az „I love you” valóban ugyanazt jelenti-e, mint a „szeretlek”.
ELŐADÓ Falusi Mariann
SZÖVEGÍRÓ Fáy Miklós
ZENÉSZEK Darvas Kristóf zongora I Petz Bálint gitár I Soós Márton nagybőgő I Szakál Tamás hegedű
Az előadás hossza: 90 perc, szünet nélkül
Jegyár: 6500 Ft

TRAPÉZON TÜLLBEN primadonnák zenés játéka - írta: Göttinger Pál
2025-04-25 19:00 - 20:40 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Színházi mese a régi Nemzeti Színház hőskorából könnyekkel, operákkal, operettekkel, sanzonokkal – és persze sok nevetéssel.
A századforduló táján már igazi csillagnak számítottak a színésznők – annak ellenére, hogy még mindig cipelniük kellett a korábbi időkből rajtuk ragadt előítéleteket. Történeteikből kibomlanak a csillogás, a siker, a társasági élet, az áradó muzsika, a színház varázslatának színei – és mögöttük a sokszor könyörtelen, minden nap bukással fenyegető, szüntelenül csúcsteljesítményekre kényszerítő életforma küzdelmei.
A közönség, amely a magasba emeli őket, mélybe zuhanásukat éppoly szívesen nézné végig, ráadásul sokuknak anyaként és feleségként is helyt kell állnia, feloldva a kor társadalmi elvárásai és a közönség követelőző figyelme közötti, szinte kibékíthetetlen ellentéteket. És közben kezdeni kellett valamit a körülöttük keringő férfivel, akiről sosem lehetett tudni, hogy függésben tartja-e őket, vagy épp ellenkezőleg: élősködik rajtuk…
Olyan nőknek állítunk emléket ezzel az előadással, akik képesek voltak helytállásukkal, fáradhatatlan elhivatottságukkal bizonyítani, hogy mindez lehetséges – utat törve ezzel olyan későbbi nagy színésznőknek, akiknek azóta is csodájára jár a világ, és akiket ma is tisztelünk.
Ennek az előadásnak Bordás Barbara és Kékkovács Mara a főszereplői, maguk is primadonnák és édesanyák. Személyes vallomásaik vegyülnek a régi nagyok gondos kutatómunkával feltárt emlékeivel, ebből hozva létre egy szívmelengető történetet szerelemről és magányról, színházról és anyaságról, konokságról és lemondásról.
SZEREPOSZTÁS Sáskáné Korona Boglárka: Kékkovács Mara I Sipos Ilka: Bordás Barbara I Csigaházy: Józan László
ZONGORÁN KÖZREMŰKÖDIK Szekeres László
RENDEZTE Őze Áron
Az Art-Színtér és az Artist Center Agency koprodukciója.
Az előadás hossza: 1 óra 40 perc, szünet nélkül
Jegyár: 3900 Ft

s

KAMASZODÓK - ÉLET A FALAKON TÚL ifjúsági előadás
2025-05-05 11:00 - 12:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
ifjúsági előadás 12 éven felülieknek
„Nagy a világ és én félek,szorongatnak a miértek.Lázadásom határt keres,légy szigorú s közben szeress!Bármily nehéz, nézz rám büszkén!Szeress úgy is, ha szúr a tüském!”Andrássy Réka: A kamasz dala – részlet
Előadásunk a kamaszlét határhelyzeteit, az őket foglalkoztató kérdéseket, bonyolult kapcsolatrendszerüket, a közösséghez, szülőkhöz való viszonyukat állítja középpontba, remélhetőleg segíti a kamaszokat az átmeneti időszakban önmaguk és egymás elfogadását illetően, teljes egészében az őket érintő kérdésekre, érzelmi és testi változásaikra fókuszál. Dramaturgunk, Pallai Mara színházi szempontokat szem előtt tartva fogja össze és szerkeszti meg az etűdökből álló előadást. Paár Julcsi énekművész, zeneterapeuta az előadás zeneszerzője, zenei szerkesztője változatos zenei világot penget meg, megszólítva különböző zenei területekről érkező neves zenészeket, legyen az jazz, klasszikus, világzene vagy folklór. Kortárs költőink, íróink e témában megjelent költeményeiből is elhangzanak részletek az előadás folyamán. Fontosnak tartjuk, hogy a fiatal generációt látvány szinten is meg tudjuk szólítani, fúzióban más művészeti ágakkal, legyen az előadás nagyon friss, mai és igazán nekik szóló.
Az előadásban részletek hangzanak el Andrássy Réka, Ágai Ágnes, Krusovszky Dénes, Lackfi János és Mile Zsigmond Zsolt alkotásaiból.
Táncolja a Fitos Dezső Társulat tánckara.
Dramaturg Pallai Mara I Zeneszerző, zenei szerkesztő Paár Julcsi Fonogram-díjas I jelmez: Kocsis Enikő Harangozó Gyula-díjas I szaktanácsadó: Szécsi Judit gyermek- és ifjúsági szakpszichológus I fénytervező Papp Kornél
Rendező-koreográfus Fitos Dezső a Népművészet Ifjú Mestere, Harangozó Gyula-díjas, Érdemes Művész I Kocsis Enikő Harangozó Gyula-díjas
Az előadás létrejöttét a Kulturális és Innovációs Minisztérium, valamint a Nemzeti Kulturális Alap támogatja.
Az előadás hossza: 60 perc
Jegyár: 2500 Ft

BURN OUT BABY Ónodi Eszter önálló estje
2025-05-07 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A többszörösen elismert, valamint az év női menedzserének is megválasztott felsővezető, Dr. Benczés Ágnes Judit, phD, MBA, coach motivációs előadása és tréningje a hatékony vezetésről.
Mi mozgat egy szervezetet? Mitől leszünk hitelesek? Miért felesleges a bizalom? Miért fontos az önzés? Létezik-e a munka és magánélet egyensúlya? Miért jobb sokszor a munka, mint a család? Hogyan őrizzük meg integritásunkat ellenséges környezetben? Képzelt dolog-e a kiégés? Valóban alkalmatlan-e a Z-generáció a munkavégzésre?
Ágnes, évtizedes tapasztalatát és elismert szakmai tudását latba vetve most őszintén és hitelesen válaszol ezekre a kérdésekre. Ha már meguntad a rengeteg, mindenhol hallható, sokszor elcsépelt frázist, akkor itt a helyed! Ágnes előadása után ugyanis garantáltan nem ilyen elhasznált gondolatokkal gazdagabban térhetsz haza vagy vissza a munkahelyedre.
Dr. Benczés Ágnes szerepében Ónodi Eszter
ALKOTÓK szövegkönyv Litkai Gergely I rendező Kiss-Végh Emőke I rendezőasszisztens Szőnyi Franciska I jelmez Füzes Eszter I fotó Gordon Eszter I grafika Pintér Csilla
Az előadás a Delta Produkció és Dumaszínház koprodukciója
Az előadás hossza: 90 perc
Jegyár: 8900-10900 Ft

A FELESÉG NEGYVENNÉL KEZDŐDIK házasságjavító komédia
2025-05-10 19:00 - 22:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
írta: Arne Sultan – Earl Barett – Ray CooneyFordította: Beleznay Endre
George Harper: BELEZNAY ENDRELinda Harper: PIKALI GERDARoger Dixon: NÉMETH KRISTÓFBetty Dixon: GREGOR BERNADETTBernard Harper: SZŰCS SÁNDORLeonard Harper: NÁRAY-KOVÁCS ZSOMBOR

Díszlet és jelmeztervező: Csík GyörgyAsszisztens/súgó: Juhász AndreaRendező: NÉMETH KRISTÓF és BELEZNAY ENDREProducer: NÉMETH KRISTÓF

Linda unja 17 éves házasságát, angol kertvárosi életét, a negyedik x közeledtét, de főleg a férjét, George-ot. Erről azonban a férfi nem akar tudomást venni, neki minden úgy jó, ahogy van. De amikor George elalszik szeretkezés közben, Lindának végképp elege lesz: úgy érzi, joga van még minőségi érzékiséghez, figyelemhez, szerelmemhez, élethez. Válni akar.Kamasz fiuk becsajozik, a szenilis nagypapa katonatörténeteket darál, a legjobb barátok elképesztő tanácsokat adnak, és a felfordulás közepén ott áll szegény George. Aki – némi rásegítéssel a bárszekrényből -, veszélyes útra lép: elhatározza, hogy megfiatalítja a házasságát. Mesterien megírt brit komédia az 1980-as évek világával, igazi sztárszereposztásban! A Fórum Színház legújabb vígjátéka rólunk mesél, kacagtató helyzetekkel és imádni való karakterekkel.

Az előadás hossza 180 perc, 1 szünettel.Az előadást 14 éven felüliek számára ajánljuk!A változtatás jogát fenntartjuk.Az előadás a Szentendrei Teátrum koprodukciójával jött létre.Az előadást a Kulturális és Innovációs Minisztérium támogatja.A szerzők engedélyét a Concorde Theatricals (USA) és a Hofra Kft. közvetítette.

javító komédiajavító ó

SZÁLKÁK táncszínház Pilinszky versekkel
2025-07-20 20:30 - 21:30 | Városháza udvara, Fő tér, Szentendre, 2000, Magyarország
„Ehhez ezt a Pilinszky matériát kell átengednünk magunkon. Saját élethelyzetünkben, fejlődésünkben hol tartunk épp? Hogyan illeszkedünk a világba, és hol tart személyiségünk, lelkünk fejlődése? Miben vagyunk közösek Pilinszkyvel? Lelkünkben, a hinni akarásban. Megszületünk. Tapasztalni kezdünk. Elindulunk egy úton. Kialakítunk magunk körül egy érzékeny, lázadó, ám törékeny burkot. Hogyan viszonyulunk a világhoz, hol a helyünk benne? Miképp illeszkedünk bele, és értjük meg a körülöttünk lévő mindenséget? Merünk-e teljes, szép életet élni? Elkerülhetetlen a konfrontáció. Belső vívódás, magány, egymásra találás mind-mind életünk része. De a különböző élethelyzetekben, szakaszokban merjük észrevenni a jót. Higgyünk magunkban. Higgyünk abban, hogy előrébb jutunk, ha szeretettel viszonyulunk egymáshoz. Merjünk önvizsgálatot tartani, és eljutni a megbocsátásig, a bocsánatkérés felszabadító ajándékáig! A szeretet felismerése talán a legfontosabb a megtisztulás útján.” – írja Feledi János az előadásról.
TÁNCMŰVÉSZEK Spala Korina Harangozó-díjas I Tóth Brigitta I Feledi János Harangozó-díjas SZÍNMŰVÉSZ Ódor Kristóf színművész I Zongora: Tóth Mariann I Jelmez: Bati Nikolett Henez Mariann Matisz Gábor I Díszlet – látvány: Minorics Krisztián
RENDEZŐ – KOREOGRÁFUS: Feledi János
Az előadás a Nemzeti Kulturális Alap, Kulturális és Innovációs Minisztérium, Nemzeti Kulturális Támogatáskezelő támogatásával valósult meg.
Esőhelyszín: a Városháza díszterme
Az előadás hossza: kb. 60 perc, szünet nélkül
Jegyár: 3900 Ft

DE KIÉ LESZ A KUTYA? vígjáték
2025-07-22 20:30 - 22:05 | Városháza udvara, Fő tér, Szentendre, 2000, Magyarország
„Majd, ha a gyerekek felnőttek.” „Ha útjukra indítottuk őket, minden álmunkat valóra váltjuk.” Ismerős tervek, szép haladékok sokaknak. De mi van, ha végül elmarad a várva várt nagy élet? Mi van, ha az új korszakot az egyik egész máshogy képzeli, mint a másik? Például egy újabb szereplővel. Martin Rauhaus komédiája hatalmas filmsiker volt hazájában, színpadi változata pedig Németország után először nálunk mutatkozik be.
SZEREPOSZTÁS Doris: Szinetár Dóra I Georg: Pataki Ferenc I Brunhs: Péterfy Bori I Klaudia: Cseh Judit I Peter: Adorjáni Bálint I Laura: Bíró Panna Dominika
ÍRTA Martin Rauhaus
Színpadra alkalmazta: Marcus Maria Grube I Fordította: Zöldi Gergely I Díszlet: Zöldy Z Gergely I Jelmez: Pető Kata I Mozgás: Bodor Johanna I Zene: Furák Péter I Plakáttervező: Csáfordi László I A rendező munkatársa: Dicső Dorka
RENDEZŐ Paczolay Béla PRODUCER Orlai Tibor
Az Orlai Produkció előadása.
Esőhelyszín: HBPMK színházterem (Pátriarka u. 7.) Ebben az esetben a helyfoglalás érkezési sorrendben történik.
Az előadás hossza: 95 perc, szünet nélkül
Jegyár: 8900 Ft

ÉN, ZSAZSA… monodráma Gábor Zsazsa életéről
2025-07-23 20:30 - 22:00 | Városháza udvara, Fő tér, Szentendre, 2000, Magyarország
Zsa Zsa, azaz Gábor Zsazsa (született Gábor Sári) nevét szinte mindenki ismeri. De miről is híres Zsazsa? Talán mert 9 férje volt és még több szeretője? Ez mással is megesett… Férfifaló lett volna Zsazsa, aki még egy papot is el tudott csábítani? És vajon mit keresett ez a sok híresnél híresebb férfi Zsa Zsa mellett?
Filmszínésznő volt Zsa Zsa? TV-személyiség? Üzletasszony? Szex-szimbólum? Mindegyik egy kicsit, de egyik sem igazán. Még a szépségiparba, a politikába és a szórakoztató iparba is belekóstolt, de nem ezért kapott csillagot a Hollywoodi Hírességek Sétányán. Akkor miért kapta? Hogy mi rejlik Zsa Zsa híressége mögött és hogy mit keresett Zsa Zsa valójában a sok férfiban, azt megtudjuk a Spinoza Színház monodrámájából.
ZSAZSA szerepében: Létay Dóra
Írta: Ann Siberberg és Létay Dóra I Dramaturg: Fabacsovics Lili I Fény-hang design: Vízhányó Kálmán I Díszlet: Czeizel Gábor I
RENDEZŐ Czeizel Gábor I PRODUCER Sándor Anna
A Spinoza Színház előadása.
Esőnap: július 24. csütörtök 20:30
Az előadás hossza: kb. 90 perc, szünet nélkül
Jegyár: 5900 Ft

JÁNOS VITÉZ Petőfi Sándor költeménye megzenésítve, színház és koncert elegye - vagyis: színcert
2025-07-25 20:30 - 21:45 | Városháza udvara, Fő tér, Szentendre, 2000, Magyarország
A színcert műfaj a színház és koncert keveredésére utal, Petőfi örökbecsű műve hol prózában, hol énekelve jelenik meg, olyan különleges ütőhangszerek kíséretével, mint például a handpan, a steel drum, a waterphone, a kalimba, vagy a berimbau, amiket egy looperen keresztül élőben, több sávra rögzítve játszik fel Kornél, így állítva elő akár nagyzenekari hangzást. A zenén keresztül a trió elrepíti a hallgatót egészen Tündérországig.
Három elismert, alkotó, művész adaptációjában hangzik el, a költőfejedelem Petőfi Sándor egyik kiemelkedő alkotása a János vitéz.
Mogyoró Kornél a Kult 50 Tagja, többszörös Magyarország legjobb ütőhangszerese díjas zeneszerző, Tarján Veronika a Fonogram díjas Veronaki zenekar énekese, frontembere, Orosz Ákos Junior Prima-, Soós Imre- és Kaszás Attila-díjas színész, szövegíró, dalszerző, a Vígszínház társulatának tagja.
ÍRTA Petőfi Sándor
ZENE Mogyoró Kornél
ALKOTÓK ÉS JÁTSZÓK Mogyoró Kornél zenész I Tarján Veronika énekes I Orosz Ákos színművész
Esőnap: július 26. szombat 20:30
Az előadás hossza: 75 perc, szünet nélkül
Jegyár: 4900 Ft

JÓKAI SÉTÁNY 200 kulturális stand-up est ESŐHELYSZÍN miatt TOVÁBBI JEGYEK KAPHATÓAK RÁ!
2025-07-27 20:30 - 22:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
AZ IDŐJÁRÁS ELŐREJELZÉS MIATT, AZ ELŐADÁST A HAMVAS BÉLA PEST MEGYEI KÖNYVTÁR SZÍNHÁZTERMÉBEN LÁTHATJÁK. (Helyszín a linkben, a Városháza udvartól 5 perc séta, Szentendre Pátriarka u. 7.) JÓ HÍR AZOKNAK, AKIK A TELTHÁZ MIATT NEM TUDTAK JEGYET VENNI, HOGY A SZÍNHÁZTEREM BEFOGADÓKÉPESSÉGE JELENTŐSEN NAGYOBB MINT A VÁROSHÁZA UDVARÉ, ÍGY ONLINE IS , ÉS AZ ELŐADÁS ELŐTT, A KÖNYVTÁR ELŐCSARNOKÁBAN 19:30-TÓL IS TUDNAK JEGYET VENNI KÉSZPÉNZZEL ÉS BANKKÁRTYÁVAL IS. A HELYFOGLALÁS ÉRKEZÉSI SORRENDEN TÖRTÉNIK.
Bár Magyarországon és a határon túl kétezer közterület viseli a nevét, mi most egy képzeletbeli Jókai sétányon kísérjük végig az életét a kétszáz éve született mesemondónak. Hogyan kapcsolódott össze a magát zenei analfabétának tartó író és kora meghatározó zeneszerzőinek története? Miként próbálta megakadályozni Petőfi Sándor Jókai házasságát, és hogyan állt ezért bosszút Jókai Petőfi halála után Liszt Ferenc segítségével? Miért veszett össze Jókai és Liszt a cigányzene miatt? Hogyan írta meg ifj. Johann Strauss a Cigánybárót Jókai Szaffi című novellájából? Vajon a politika buktatta meg Erkel és Jókai Dózsa Györgyről szóló operáját? És hogy jön mindehhez egy erotikus fotógyűjtemény vagy egy malac a selyempaplanon? Jókai Mór saját bevallása szerint is a legcivilebb zenehallgató volt, aki éppen úgy választott muzsikát, mint szerelmet: mindig a szívére hallgatva. Kísérjen minket végig irodalom- és zenetörténeti sétánkon a mesés Jókai sétányon!
A páros „A nagy Himnusz sztori – Jó kedvvel, bőséggel” című előadással debütált 2023 januárjában, a magyar kultúra napjának előestéjén. Az Óbudai Társaskör első évfordulós produkciója szenzációs hangulatú, informatív műsorfolyammá duzzadt, amely az óbudai sorozaton túl hat további nagyváros színpadán is sikert aratott.
ELŐADJÁK Nyáry Krisztián irodalomtörténész I Bősze Ádám zenetörténész I Bach Kata színművész
Az előadás az Óbudai Társaskör produkciója.
16 éven felülieknek ajánlott.
Esőhelyszín: HBPMK színházterem (Pátriarka u. 7.) Ebben az esetben a helyfoglalás érkezési sorrendben történik.
Az előadás hossza: 120 perc, egy szünettel
Jegyár: 6900 Ft

PIAF, A SANZONOK KIRÁLYNŐJE zenés élettörténet
2025-07-28 20:30 - 21:30 | Városháza udvara, Fő tér, Szentendre, 2000, Magyarország
Edith Piaf, a huszadik század világhírű francia sanzonénekesnője különleges tehetséggel, összetéveszthetetlen és máig egyedülálló énekhanggal vált a zenetörténet kitörölhetetlen részévé. Nádasy Erika előadásában nem csak Piaf leghíresebb dalait hallhatjuk, hanem drámai fordulatokkal teli életének történetébe is bepillantást kapunk egy órában. A dalok és az élettörténet az előadásban drámai egységgé forrnak össze, és a felejthetetlen édes-bús sanzonokat Nádasy Erika csodálatos énekhangján, egyedi hangszereléssel, élő zenekari kísérettel élvezhetjük.
Figyelem! Piaf rajongók számára kihagyhatatlan!
ÍRTA ÉS ELŐADJA Nádasy Erika
Zongora: Nagy Zoltán I Harmonika: Baran Grzegorz I Gitár: Takács Balázs I Dob: Ágoston Ottó
RENDEZŐ Szegvári Menyhért
Esőnap: július 29. kedd 20:30
Az előadás hossza: 60 perc, szünet nélkül
Jegyár: 5500 Ft

DUNAKANYAR keserédes komédia egy részben - írta Karinthy Ferenc
2025-08-01 20:30 - 21:50 | Városháza udvara, Fő tér, Szentendre, 2000, Magyarország
1968-ban vagyunk. Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán meg flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. Karinthy egyfelvonásosából forgattak már tévéjátékot – Hámori Ildikóval és Sztankay Istvánnal, Szinetár Miklós rendezésében.
De Szentendrén is láthatta már a közönség, a ’80-as években a Nosztalgia Kávéház miniszínpadán egy legendás előadásban, Ruttkai Éva és Sztankay István játékával.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
ÍRTA Karinthy Ferenc
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita
RENDEZŐ Szinetár Miklós
A Szentendrei Teátrum produkciója.
Esőnap: augusztus 3. vasárnap 20:30
Az előadás hossza: kb. 80 perc, szünet nélkül
Jegyár: 7500 Ft

XXX - SÖNDÖRGŐ ZENEKAR KONCERT születésnapi lemezbemutató buli
2025-08-02 19:00 - 20:30, 2025-08-02 21:00 - 22:30 | Városháza udvara, Fő tér, Szentendre, 2000, Magyarország
Amikor három évtizeddel ezelőtt megalakult a Söndörgő, a mai tagok még gyerekek voltak, s gyakorlatilag együtt nőttek fel a zenekarral. Az öt tagból négy ugyanabba a zenész családba tartozik: három testvér (Eredics Áron, Benjámin, Salamon) és egy unokatestvér (Eredics Dávid). Szellemi hátországukat az ötven éve fennálló, autentikus délszláv népzenét játszó, legendás Vujicsics Együttes jelenti.
A Söndörgő tradicionális délszláv zenét játszik, ám a muzsikát nem muzeális, rekonstrukcióra váró tárgyként kezelik, hanem élő és lüktető alapanyagként, inspirációs forrásként. Kirívó virtuozitásával és lehengerlően friss előadásmódjával mára Európa-szerte az egyik legnépszerűbb magyarországi együttessé vált.
Az idén 30 éves zenekar hazatér Szentendrére, hogy bemutassa a városnak új, XXX című lemezét. Vendégük Kosztolánszki Dominik szaxofonos.
ZENÉL a Söndörgő zenekar: Dénes Ábel, Eredics Áron, Eredics Benjámin, Eredics Dávid, Eredics Salamon I Kosztolánszki Dominik szaxofon
Esőhelyszín: HBPMK színházterem (Pátriarka u. 7.) Ebben az esetben a helyfoglalás érkezési sorrendben történik.
A koncert hossza: kb. 90 perc
Jegyár: 6500 Ft

SZEGÉNY DZSONI ÉS ÁRNIKA 2026-os IDŐPONTOKKAL zenés-táncos előadás Lázár Ervin meséje alapján
2025-08-07 19:00 - 20:20, 2025-08-08 19:00 - 20:20 | Városháza udvara, Fő tér, Szentendre, 2000, Magyarország
2026-OS ELŐADÁSOK IDŐPONTJAI: 2026. AUG. 5. SZERDA / 2026. AUG. 6. CSÜTÖRTÖK / 2026. AUG. 19. SZERDA
AZ ELŐADÁS 6-7 ÉVES KOR FELETT AJÁNLOTT.
Mi történik, ha a világ legszabadabb embere egyszerre szerelembe esik? Egy kamasz kislány arra kéri apukáját, írjon neki egy mesét, amiben minden is benne van… És a meseíró, mert jó szülő akar lenni, belead apait-anyait, így aztán számos kalandba keverednek szereplők és nézők egyaránt!
Szegény Dzsoni, a világ vándora, beleszeret Árnikába, Östör király lányába, aki épp olyan jószívű, mint amilyen szép. Találkozásuk azonban felkelti a Százarcú Boszorka féltékenységét, és gonosz varázslatot eszel ki: kacsává változtatja a két fiatalt, de nem ám egyszerre! Hol Dzsoni lesz ember és Árnika kacsa, hol pedig fordítva, így soha nem alkothatnának egy igazi párt.
Csak a Hétfejű Tündér segíthet nekik, akit viszont meg kell találniuk a szerelmeseknek, számtalan kaland közepette: találkoznak egy egész rablóbandával, akik focizni akarnak, Rézbányai Győző magányos farkassal, aki barátokat szeretne, és a 12 mindig rosszkedvű testvérrel, akik örömmel lennének már jókedvűek; a történet végére még az is kiderül, hogy a szeretet a legnagyobb varázslat! Lázár Ervin nemzedékeket kísérő meséinek gyöngyszeme a Szegény Dzsoni és Árnika. Az író sokszínű fantáziavilágát tánc és színházi eszközökkel, világzenei környezetben kelti életre a Nagyváradi Szigligeti Színház és a Szentendrei Teátrum koprodukciója.
SZEREPLŐK Scurtu Dávid I Szigyártó Johanna I Szabó Eduárd I Trabalka Cecília I és a Nagyvárad Táncegyüttes tagjai: Fodor Virág I Forgács-Pop Jácint I Imre Béla I Ördögh Géza I Papp Zsuzsanna I Rácz Imre-Adrián I Rácz Lajos-Levente I Tekse Patrik I Tábori Sára
ALKOTÓK Lázár Ervin meséje alapján I Zeneszerző: Szirtes Edina Mókus I Dalszöveg: Závada Péter I Koreográfus: Rencz Norbert I Dramaturg: Sediánszky Nóra I Díszlet- és jelmeztervező: Florina Bellinda Vasilatos
RENDEZŐ-KOREOGRÁFUS Novák Péter
A Szigligeti Színház Nagyvárad és a Szentendrei Teátrum koprodukciója.
2026-OS ELŐADÁSOK IDŐPONTJAI: 2026. AUG. 5. SZERDA / 2026. AUG. 6. CSÜTÖRTÖK / 2026. AUG. 19. SZERDA
Az előadás 6-7 éves kor felett ajánlott.

Závada Péter

Szirtes Edina Mókus

Novák Péter

Trabalka Cecília

A NEMZETKÖZI CIGÁNY DAL NAPJA 2025. Balázs Elemér Group / Berki Péter és zenekara / Viviann INGYENES
2025-08-08 19:00 - 23:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
minden koncert ingyenes / minden koncert esőhelyszíne: bent, a Barlangban
Idén ismét megrendezésre kerül a Nemzetközi Cigány Dal Napja, mely a sokszínűséget ünnepli cigány és nemcigány művészek részvételével. 10 magyarországi városban, köztük rendkívüli húzónevekkel Szentendrén is, 5 külföldi helyszínen, közel negyvenöt fellépő zenekarral. Európa egyik legszínesebb, leggazdagabb nemzetisége a cigányság. A spanyol flamenco eleganciájától a szerbiai rezesbandák magával ragadó erejéig képes átölelni egész Európát és a világot, hirdetve a romák életörömét. Kultúrájuk a magyar nemzettel is együtt virágzik, olyan gyümölcsöket foganva, mint az éttermi cigányzene, az oláh-cigány muzsika és tánc, a vonós magyar népzene.
A Nemzetközi Cigány Dal Napjának ötletgazdája, koordinátora és főszervezője Rostás Mihály “Mazsi”, aki maga is elismert zenész, szerte a világban.
Szentendrei fellépők:
19:00 Dunakorzó / BERKI PÉTER ÉS ZENEKARA
Berki Péter – demjén a zenekar vezetője, s egyben a Gipsy-band cigányzenekar megálmodója és vezetője. 1976-ban született, cigányzenész család sarjaként. Első tanulmányait 6 évesen kezdte édesapjától. Az alapfokú képzést szülővárosában, Ózdon végezte. Ezt követően a Rajkó zenekarba nyert felvételt. Érdekesség:A zenekar tagjai a Rajkó zenekar egykori tanulója volt, egytől egyig. Az ismeretség és barátság onnan indult s töretlenül ez idő óta tart. Berki Péter a zenekar vezetője is ott végezte a hegedű-prímás tanulmányait, édesapja tanítása mellett, aki Borsod Megye közkedvelt cigányprímása volt. Ezt követően Berki Béla zenekarában tanult mint ,,tanuló-prímás”. 1995-től, első rádiófelvételét követően (ami a Petőfi rádióban készült) önálló zenekarvezető prímás. Számtalan országban megfordult zenekarával, ahol a magyar művészetet emelte a közönség számára. 2017 áprilisában Isten kegyelméből játszatott a Szentatyának, azaz Ferenc pápának, Rómában, ahol Mága Zoltán hegedűművész zenekarában mint koncertmester foglalt helyet. Amerikában, Kínában, Kanadában és a világ számtalan országában szerepelt-szerepeltek. Évfolyamtársa volt a Rajkó zenekarban Vadász Károly cimbalomművész, aki a zenekar szólistája és aki a híres Ökrös Oszkár cimbalmos halálát követően a 100 tagú Cigányzenekar szólistája is egyben. Berki Péter és zenekarának számtalan felvétele található s hallható a Dankó rádióban, látható a Duna TV, Jó ebédhez szól a nóta című műsorában. A zenekar mindegyik tagja a magyar cigányzene meghatározó alakja. Magas szakmai tudásuk a profizmust jellemzik a zenéjükben.

20:00 Barlang kert / BALÁZS ELEMÉR GROUP
Balázs Elemér Magyarország egyik legkeresettebb jazzdobosa, -zenésze 2000-ben alapította meg saját zenekarát, a Balázs Elemér Group-ot, mely hamar hazánk egyik legnépszerűbb jazz együttesévé nőtte ki magát. A női és a férfihang fontos szerepet játszik a stílusukban, zenéjük dallamos és melodikus, mely széles rétegeket szólít meg. Jellemzi művészetüket a fuzionálás a különböző népek és kultúrák színes zenei motívumaival, de bebizonyították már azt is, hogy a klasszikus reneszánsz és barokk stílus jazz-zel ötvözése sem jelent különösebb gondot nekik. Lemezeiket vagy koncertjüket végighallgatva bárki úgy érezheti, dalról-dalra utazza körbe a világot Erdélytől kezdve egészen Brazíliáig. Elmélyült és igényes zenéjük garancia az igazi repülésre.
A Refracting Sounds című lemezüket 2005-ben Fonogram díjjal jutalmazták, 2006-ban pedig aranylemez lett a Hungarian Folk Songs (Magyar Népdalok) című albumuk. Lemezeiken olyan neves művészek vendégszerepeltek, mint például Dés László és Dresch Mihály, illetve külföldről Tim Ries, Charlie Mariano és Núria Rial.
A Balázs Elemér Group rendszeres fellépője hazai és külföldi jazz- illetve világzenei fesztiváloknak és kluboknak. Jártak már Bécsben, Brüsszelben, Berlinben, Londonban, Hágában, Oslóban, Madridban, Skopjéban, Prágában, Pozsonyban, Münchenben, Stuttgartban, Nagyváradon, Rómában.
A 2015 decemberében megjelent jubileumi, Fonogram-díjas lemez egy emelkedett és hangulatos megünneplése, valamint összefogása és összefoglalása a zenekar tizenöt évnyi munkájának és életművének. Az Örök szerelem alcímet viselő album számlistáját a zenekar rajongótábora állította össze kedvenc dalaiból és „az év jazz-albuma” Fonogram díjjal tüntette ki a szakmai zsűri 2016 nyarán.

21:00 Barlang kert / VIVIÁNN (FR-HU) Sextet
Műfaj : Francia sanzon / Világzene / Jazz
Magyar szülők gyermekeként, Szabó Viviane – másnéven Viviánn – Franciaországban született és nőtt fel.
Zenéjében a két kultúra örökségét ötvözi remek esztétikai érzékkel, nagy szabadsággal.
Autodidakta, ösztönös zeneszerzőként nem habozik átlépni a műfaji határokat, a francia sanzontól a dzsessz, flamenco és cigány zenéig. mindezt kelet-európai gyökereibe ágyazva.
A színpadon Viviánn különböző zenei világból érkező muzsikusokat hoz össze. Közös koncertjük ezen világok találkozásának és párbeszédének az ünnepe. Viviánn az útról mesél – arról az útról, amit együtt járunk. Az útról, ami minden zenész első színpada.
« Viviánn egyedi hangjában van valami áramló zeneiség, amely erőteljes és törékeny, szívszaggatóan ismerős, azzal a megmagyarázhatatlan akcentussal, amely egyszerre árulkodik gyökereiről és az utazásai által felfedezett hatásokról. Egy szelíd, ugyanakkor érdes lélek tónusa, ahol az öröm és a melankólia simogató ölelésben találkozik egymással. »
Közreműködik:
Viviánn: ének, gitár / György Andrea : hegedű, kórus Cécile Evrot: zongora, ének / Gabos Barna: furulyák, kórus Vajdovich Árpád: basszusgitár Madaras Zoltán: dob

Balázs Elemér Group

Balázs Elemér Group

Balázs Elemér Group

Balázs Elemér Group
